Diari Oficial de la Generalitat Valenciana


Sumari del DOGV 9371, del 29-06-2022 (2022/5719)

Informació publica de l'informe ambiental i territorial estratègic de la modificació puntual número 2 del Pla especial de protecció del conjunt històric de Borriana. Expedient 8134/2021.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9371

Data del DOGV
:   29-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5719


Data del document
:   15-06-2022

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació publica de l'informe ambiental i territorial estratègic de la modificació puntual número 2 del Pla especial de protecció del conjunt històric de Borriana. Expedient 8134/2021. [2022/5719]  
L'Alcaldia Presidència, mitjançant Decret 2022-2377 de 13 de juny de 2022, ha adoptat la següent resolució:  
  
«Vist el document inicial estratègic i l'esborrany de la modificació puntual núm. 2 del Pla especial de protecció del conjunt històric de Borriana, presentats en data 22 de setembre de 2021 (RE 10236) per la mercantil Compañía de Estacionamiento La Plana, SL; i tenint en compte:  
  
  
I. Legislació aplicable  
L'avaluació ambiental és l'instrument de prevenció que permet integrar els aspectes ambientals en la presa de decisions de plans i programes, incorporant criteris de sostenibilitat que garantisquen una adequada prevenció dels impactes ambientals concrets que es puguen generar, al mateix temps que estableix mecanismes de correcció o compensació.  
  
Aquesta obligatòria avaluació de les repercussions de determinats plans i programes en el medi ambient va ser establida per la Directiva 2001/42/CE del Parlament Europeu i del Consell, de 27 de juny de 2001; i la seua transposició a l'ordenament jurídic espanyol es materialitza en la Llei 21/2013, de 9 de desembre, de l'Estat, d'avaluació ambiental.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
L'avaluació ambiental i territorial estratègica dels plans i programes es recull en la nostra normativa autonòmica en el text refós de la Llei d'ordenació del territori, urbanisme i paisatge (d'ara en avant, TRLOTUP), aprovat per Decret legislatiu 1/2021, de 18 de juny, que regula una tramitació ambiental i urbanística unificada, distingint dos tipus de procediments, ordinari i simplificat, d'avaluació ambiental i territorial estratègica, sent l'òrgan ambiental i territorial el que resoldrà sobre aquests casos tenint en consideració els criteris de l'annex VIII d'aqueix text refós.  
  
II. Planejament vigent  
El Pla general de Borriana es va aprovar definitivament mitjançant resolució del conseller d'Obres Públiques de la Generalitat Valenciana de data 21 d'abril de 1995. L'acord d'aprovació es va publicar en el BOP de 30 de maig de 1995 i les Normes urbanístiques, en el BOP de 3 de juny del mateix any (BOP 30.05.1995 i 03.06.1995).  
El Pla general de Borriana va ser objecte d'avaluació ambiental (expedient 6/8362-WKC) i es va emetre declaració d'impacte ambiental en data 10 d'abril de 1995, amb condicionants.  
L'homologació global del Pla general de Borriana a la Llei 6/1994, reguladora de l'activitat urbanística (LRAU), va ser aprovada definitivament per la Comissió Territorial Urbanisme de Castelló en la seua sessió de 12 de desembre de 2003, constituint aquesta homologació el planejament vigent del municipi.  
El Pla general no està adaptat ni homologat a les previsions del TRLOTUP.  
El Pla especial de protecció del conjunt històric de Borriana (PEP) va ser aprovat per acord de la Comissió Territorial d'Urbanisme de Castelló en data 1 d'octubre de 2014 (BOP de 09.10.2014). Aquest Pla desplega les normes de protecció establides en la declaració del conjunt històric de la ciutat vella de Borriana i l'entorn de Sant Blai, que va ser declarat bé d'interés cultural per Decret 169/2007, de 28 de setembre, del Consell de la Generalitat, tot això d'acord amb les determinacions incloses en l'article 39 de la Llei 4/1998, d'11 de juny, de la Generalitat Valenciana, del patrimoni cultural valencià.  
  
En data 3 d'octubre de 2019 el Ple de l'Ajuntament va aprovar definitivament la modificació puntual núm. 1 d'aquest Pla especial, que va ser inscrita en el Registre Autonòmic d'Instruments de Planejament amb núm. de registre 18934-8569, de 15.11.2019 (BOP de Castelló núm. 153 de 10.12.2019).  
  
III. Característiques de la modificació puntual núm. 2 del Pla especial de protecció del conjunt històric de Borriana  
La modificació puntual núm. 2 del Pla especial de protecció del conjunt històric afecta exclusivament l'immoble amb referència cadastral 7729657RI5332G9704KQ, que ocupa la totalitat de la planta segona de l'edifici que actualment alberga el servei de Correus, al c/ Major de Borriana, inclòs en sòl urbà del Pla especial de protecció del conjunt històric de Borriana.  
La modificació puntual preveu el canvi d'ús administratiuinstitucional a residencial de l'esmentat immoble amb referència cadastral 8576555IS7981I5044HX, a fi d'adequar l'assignació d'usos de l'edifici en el qual se situa l'oficina de correus, qualificat actualment com a equipament amb ús administratiuinstitucional de la xarxa secundària de dotacions [SAD], a la realitat fàctica, permetent l'ús residencial en la segona planta de l'edifici, no afecte a activitat o servei públic, que possibilite el seu aprofitament i utilització privada de manera compatible amb les determinacions del planejament.  
D'aquesta manera, la modificació proposa una nova redacció de l'article 47 de les Normes urbanístiques del Pla especial de protecció del conjunt històric de Borriana incorporant al text de l'articulat una nova determinació complementària respecte de l'ús equipament AD administratiuinstitucional, de manera que queda redactat en els termes i condicions següents:  
«AD Administratiuinstitucional (\*)  
(\*) En el pis segon de l'immoble amb referència M 53/11 del Catàleg de Béns i Espais Protegits del Pla especial de protecció del conjunt històric (parcel·la amb referència cadastral 6555819TW0758W1169XT) qualificada com SAD-01, es permet l'ús dominant residencial i usos compatibles de la zona d'emplaçament.»  
  
La modificació afecta el Pla O-04 Usos, dotacions i espais lliures d'ordenació del Pla especial de protecció del conjunt històric.  
  
IV. Identificació i valoració de possibles efectes sobre el medi ambient. Consultes realitzades  
Tenint en consideració les característiques de la modificació del planejament proposada, consta en l'expedient l'informe emés pels serveis tècnics municipals, que permeten a l'òrgan ambiental determinar el procediment d'avaluació ambiental -ordinari o simplificat- que cal seguir.  
  
Així, l'informe de l'arquitecte municipal de 24 de setembre de 2021 indica:  
«La documentació presentada per la mercantil interessada Compañía de Estacionamiento La Plana, SL, en data 22 de setembre de 2021 (1572-F-LD-36881), esmena les objeccions advertides en l'informe tècnic municipal anterior.  
Ha de reiterar-se que se sol·licita la modificació puntual del Pla especial de protecció del conjunt històric (d'ara en avant PEP, aprovat per acord de la CTU de data 01.10.2014), consistent en el canvi d'ús administratiuinstitucional a residencial de l'immoble amb referència cadastral 1400273MO2074H5311AH, a fi d'adequar l'assignació d'usos de l'edifici en el qual se situa l'oficina de correus, qualificat actualment com a equipament amb ús administratiuinstitucional de la xarxa secundària de dotacions [SAD], a la realitat fàctica. De fet, en l'esmentat edifici ha coexistit l'ús de servei públic en la planta baixa i pis primer amb l'ús residencial en el pis segon (immoble amb referència cadastral 0054880BG9795L6530HQ).  
S'ha de ressaltar que la inadequació de l'actual qualificació urbanística, amb l'assignació d'un ús dotacional, dificulta o impedeix l'aprofitament i utilització privada de l'esmentat pis segon, no afecte a cap activitat o servei públic.  
Per això, la mercantil interessada ha presentat la sol·licitud d'inici de l'avaluació ambiental i territorial estratègica, acompanyada d'un esborrany de la modificació del Pla i un document inicial estratègic amb el contingut dels números 1 i 2 de l'article 52 del text refós de la Llei d'ordenació territorial, urbanisme i paisatge, aprovat pel Decret legislatiu 1/2021, de 18 de juny (d'ara en avant, TRLOTUP). En tal sentit, es considera que resulta d'aplicació el procediment simplificat d'avaluació ambiental i territorial estratègica, ja que s'està dins dels supòsits de l'apartat 3 de l'article 46 del TRLOTUP.  
  
Cal indicar que en relació amb els articles 2.3 del TRLOTUP i 8 del text refós de la Llei de sòl i rehabilitació urbana, aprovat per Reial decret legislatiu 7/2015, de 30 d'octubre (d'ara en avant, TRLS), no es troba inconvenient tècnic a assumir com a propi el document d'esborrany de l'esmentada modificació puntual del PEP, i l'Ajuntament és l'òrgan promotor, en relació amb el que s'estableix en l'article 48 a) del TRLOTUP.  
D'altra banda, d'acord amb l'apartat a del número 1 de l'article 49 del TRLOTUP, l'òrgan ambiental en el procediment d'avaluació ambiental i territorial estratègica del Pla és, igualment, l'Ajuntament, ja que «la modificació afecta exclusivament l'ordenació detallada del sòl urbà». Així mateix, l'Ajuntament és l'òrgan substantiu (article 48.b del TRLOTUP), ja que té les competències per a aprovar el Pla (article 44.6 del TRLOTUP). En conseqüència, pertoca a l'Ajuntament declarar-ne l'admissió, en relació amb el que es preveu en els números 3 i 4 de l'article 52 del TRLOTUP.  
Sobre aquest tema, no es troba inconvenient tècnic per a acceptar aquesta proposta de modificació del PEP per ser compatible amb les directrius i determinacions del Pla especial i estar basada en un fet objectiu, i permet corregir l'error i inadequació del planejament actual i ajustar l'ordenació vigent a la vertadera situació i circumstàncies de l'edifici.  
  
Ha d'assenyalar-se que en l'article 51 del TRLOTUP, sobre actuacions prèvies a la redacció de l'instrument de planejament, es regula que abans de l'elaboració de l'esborrany del pla, l'òrgan promotor ha d'efectuar una consulta pública prèvia, indicant «els problemes que es pretenen solucionar amb la iniciativa, la necessitat i oportunitat de la seua aprovació, els objectius del pla i les possibles solucions alternatives». No obstant això, en aquest cas, ja que es tracta d'una modificació que regula tan sols aspectes parcials del Pla que es modifica, d'acord amb l'apartat a del número 3 d'aquest article, no és necessari efectuar aquesta consulta prèvia.  
D'altra banda, d'acord amb el que s'estableix en l'article 67.1 del TRLOTUP, els plans «es revisaran o modificaran pel procediment previst en aquesta llei amb caràcter general per a la seua aprovació excepte previsió legal específica», tenint en compte que ha de ser objecte d'avaluació ambiental i territorial estratègica, d'acord amb el que es preveu en l'article 46 TRLOTUP en relació amb la Llei 21/2013, de 9 de desembre, d'avaluació ambiental, i en l'article 22 del TRLS.  
Una vegada admesa a tràmit la documentació tècnica presentada, l'Ajuntament ha de consultar a les administracions públiques afectades i a persones interessades (article 53.1 del TRLOTUP).  
A aquest efecte, s'estima adequat que, per a la correcta avaluació ambiental, s'ha de sol·licitar informe als següents organismes:  
- Conselleria d'Educació, Investigació, Cultura i Esport per referir-se a l'àmbit del conjunt històric, declarat bé d'interés cultural, d'acord amb l'annex I, en relació amb l'article 1, del Decret 169/2007, de 28 de setembre, del Consell, pel qual es culmina la primera fase d'actualització i adaptació de la Secció Primera de l'Inventari General del Patrimoni Cultural Valencià amb la declaració com a béns d'interés cultural de determinats béns immobles.  
- Societat Estatal Correus i Telègrafs, Societat Anònima SME.  
No es considera necessari efectuar cap consulta a altres administracions sectorials competents en matèria de carreteres o viari urbà, mobilitat, paisatge, gestió de residus, protecció de recursos hídrics, vies pecuàries, afecció d'inundabilitat, acústic o altres, atés que no presenten valors afectats per la seua legislació sectorial.»  
Tenint en consideració les característiques de la modificació de l'instrument de planejament proposat, referit a l'edifici de Correus, inclòs en l'àmbit del conjunt històric de Borriana, declarat bé d'interés cultural, es va elevar consulta a la Direcció General de Cultura i Patrimoni de la Conselleria d'Educació, Investigació, Cultura i Esport, així com a la Societat Estatal de Correus i Telègrafs, SA, en el tràmit iniciat per Decret d'Alcaldia núm. 2021-4317, de 29 de setembre de 2021. Transcorregut el termini per a recepció de contestació a les consultes realitzades, no s'ha rebut pronunciament de persones interessades ni de l'administració pública afectada.  
D'altra banda, d'acord amb l'apartat b de l'article 6.4 del TRLOTUP, la Comissió d'Avaluació Ambiental municipal estima que no és preceptiu acompanyar la modificació puntual d'un estudi d'integració paisatgística, tenint en consideració les característiques d'aquesta a la vista del que ha informat l'arquitecte municipal i de la justificació indicada en el document inicial estratègic que motiva que el Pla especial ja conté un estudi d'integració paisatgística, les determinacions del qual no resulten afectades, per la qual cosa els resultats i conclusions d'aquest es mantenen invariables, i que aquesta modificació, sent el seu abast tan limitat, no afecta la consideració i percepció del paisatge actual.  
  
Així mateix, atés que queda justificat que la modificació no afecta els valors de la legislació sectorial respectiva, s'ha considerat innecessari efectuar consulta a altres administracions sectorials competents en matèria de carreteres o viari urbà, mobilitat, paisatge, gestió de residus, protecció de recursos hídrics, vies pecuàries, afecció d'inundabilitat, acústic o altres.  
Per tot això es conclou que, d'acord amb els criteris de l'annex VIII del TRLOTUP, la Modificació puntual núm. 2 del Pla especial del conjunt històric de Borriana no té efectes significatius sobre el medi ambient i el territori atés que la modificació avaluada no estableix el marc per a projectes i altres activitats subjectes a avaluació d'impacte ambiental; no influeix en altres plans i programes; no té incidència en el model territorial vigent en el municipi i no produeix increment en el consum de recursos; és procedent, així doncs, que se sotmeta al procediment d'avaluació ambiental i estratègica simplificat, ja que s'està dins dels supòsits de l'apartat 3 de l'article 46 del TRLOTUP.  
  
  
V. Òrgan competent  
D'acord amb l'article 48 del TRLOTUP, l'òrgan ambiental realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques i, en col·laboració amb l'òrgan promotor i substantiu, vetla per la integració dels aspectes ambientals, juntament amb els territorials i funcionals, en l'elaboració del pla.  
L'apartat 2 de l'article 49 del TRLOTUP relaciona els següents supòsits en els quals l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental:  
a) En els instruments de planejament urbanístic que afecten exclusivament l'ordenació detallada del sòl urbà definida en l'esmentat text refós.  
b) En els instruments de planejament urbanístic que, en el desenvolupament de planejament avaluat ambientalment, afecten exclusivament l'ordenació detallada del sòl urbanitzable definida en l'esmentat text refós.  
c) En els instruments de planejament urbanístic que afecten exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
Ha quedat dit que la modificació puntual núm. 2 del Pla especial del conjunt històric de Borriana afecta exclusivament l'ordenació detallada de sòl urbà, sense que tinga efectes significatius sobre el medi ambient i el territori, per la qual cosa per al present procediment la competència d'òrgan ambiental i territorial correspon a l'Ajuntament de Borriana.  
  
De l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, és l'Alcaldia Presidència de la corporació, la que exerceix, en el present procediment, la condició d'òrgan ambiental i territorial municipal.  
A fi d'assistir l'Alcaldia Presidència en aquesta funció, el Ple de l'Ajuntament va acordar en data 12 de gener de 2017 (BOP 06.05.2017) la constitució de la Comissió d'Avaluació Ambiental de l'Ajuntament de Borriana, com a òrgan col·legiat de caràcter tècnic que realitza l'anàlisi dels expedients d'avaluació ambiental i territorial i formula i eleva a l'Alcaldia les propostes de resolució com a òrgan ambiental municipal.  
  
Per tot això, vista la proposta de resolució de la Comissió d'Avaluació Ambiental en la qual, atesa l'escassa incidència observada en els informes emesos, s'estima que és suficient la tramitació de l'avaluació ambiental i territorial estratègica simplificada per a determinar que la proposta de Modificació puntual núm. 2 del Pla especial de protecció del conjunt històric de Borriana, presentat en data 22 de setembre de 2021 (RE 10520) per la mercantil Compañía de Estacionamiento La Plana, SL, no té efectes significatius sobre el medi ambient i el territori; aquesta Alcaldia Presidència, d'acord amb el que es preveu en l'article 53 del text refós de la Llei d'ordenació del territori, urbanisme i paisatge, resol:  
  
Primer  
Emetre informe ambiental i territorial estratègic de la modificació puntual núm. 2 del Pla especial de protecció del conjunt històric de Borriana, resolent-se l'avaluació ambiental i territorial estratègica pel procediment simplificat per considerar que aquesta modificació no té efectes significatius sobre el medi ambient i el territori, d'acord amb els criteris establits en l'annex VIII del TRLOTUP, els informes tècnics que consten en l'expedient i la proposta de la Comissió d'Avaluació Ambiental de l'Ajuntament de Borriana; sense que siga procedent establir condicions ambientals.  
  
Segon  
Donar compte de la present resolució al Ple de l'Ajuntament, com a òrgan substantiu, i indicar la procedència de continuar la tramitació de la modificació puntual núm. 2 del Pla especial de protecció del conjunt històric de Borriana d'acord amb l'article 61 i concordants del capítol III del títol III del llibre I del TRLOTUP.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la seua publicació.  
  
Quart  
Notificar a les persones interessades, fent constar que aquesta resolució no és susceptible de cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general que aprove la modificació del pla.»  
  
Borriana, 15 de juny de 2022.- L'alcaldessa presidenta: Maria José Safont Melchor.